Simson. Sy naam beteken “man van die son.” En dit druk iets uit daarvan dat Simson baie begaafd was. Aan die begin van sy verhaal lees ons dat die Engel van die Here aan sy pa en ma verskyn het en vir hulle gesê het dat hulle ŉ babatjie gaan kry. Die Engel het ook aan hulle gesê dat hulle kind aan die Here gewy moet wees en dat God hom gaan gebruik om groot dinge te doen. So Simson is spesiaal, en later as ŉ mens na die storie luister, dan kom jy ook agter dat hy regtig spesiaal is. En dit is veral sy krag wat ŉ mens tref, né. Hy is fisies sterk. Hy kan groot heldedade verrig.